CELEX: 62019CN0264
Language: da
Date: 2019-03-29 00:00:00
Title: Sag C-264/19: Anmodning om præjudiciel afgørelse indgivet af Bundesgerichtshof (Tyskland) den 21. februar 2019 — Constantin Film Verleih GmbH mod YouTube LLC og Google Inc.

8.7.2019   
            
            
               DA
            
            
               Den Europæiske Unions Tidende
            
            
               C 230/19
            
         
      Anmodning om præjudiciel afgørelse indgivet af Bundesgerichtshof (Tyskland) den 21. februar 2019 — Constantin Film Verleih GmbH mod YouTube LLC og Google Inc.
      (Sag C-264/19)
      (2019/C 230/23)
      Processprog: tysk
      
         Den forelæggende ret
      
      Bundesgerichtshof
      
         Parter i hovedsagen
      
      
         Sagsøger: Constantin Film Verleih GmbH
      
         Sagsøgte: YouTube LLC og Google Inc.
      
         Præjudicielle spørgsmål
      
      
                  1.
               
               
                  Omfatter den adresse på producenter, fremstillere, distributører, leverandører og andre tidligere indehavere af varer eller tjenesteydelser samt på engros- og detailhandelsled, der er anført i artikel 8, stk. 2, litra a), i direktiv 2004/48/EF, og som de i artikel 8, stk. 1, i direktiv 2004/48/EF (1) nævnte oplysninger i givet fald omfatter, også
                  
                              a)
                           
                           
                              e-mailadresserne på brugerne af tjenesteydelserne og/eller
                           
                        
                              b)
                           
                           
                              telefonnumrene på brugerne af tjenesteydelserne og/eller
                           
                        
                              c)
                           
                           
                              de IP-adresser, som brugerne af tjenesteydelserne har anvendt til at uploade de rettighedskrænkende filer samt det nøjagtige tidspunkt for denne uploading?
                           
                        
            
                  2.
               
               
                  Såfremt spørgsmål 1, litra c), besvares bekræftende:
                  Omfatter de oplysninger, der skal gives i henhold til artikel 8, stk. 2, litra a), i direktiv 2004/48/EF, også den IP-adresse, som brugeren, der forudgående har krænket rettigheder ved at uploade filer, senest har anvendt til at få adgang til sin Google-/YouTube-brugerkonto, samt det nøjagtige tidspunkt for adgangen, uanset om der ved denne seneste adgang blev begået rettighedskrænkelser?
               
            
         (1)  Europa-Parlamentets og Rådets direktiv 2004/48/EF af 29.4.2004 om håndhævelsen af intellektuelle ejendomsrettigheder (EUT 2004, L 157, s. 45).